CELEX: C2004/262/107
Language: da
Date: 2004-10-23 00:00:00
Title: Sag T-355/04: Sag anlagt den 27. august 2004 af CO-FRUTTA Soc. coop. a r.l. mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/58
            
         Sag anlagt den 27. august 2004 af CO-FRUTTA Soc. coop. a r.l. mod Kommissionen for De Europæiske Fællesskaber
   (Sag T-355/04)
   (2004/C 262/107)
   Processprog: italiensk
   Ved De Europæiske Fællesskabers Domstol er der den 27. august 2004 anlagt sag mod Kommissionen for De Europæiske Fællesskaber af CO-FRUTTA Soc. coop. ar.l. ved advokaterne Wilma Viscardini og Gabriele Donà.
   Sagsøgeren har nedlagt følgende påstande:
   
               —
            
            
               den af Kommissionen for De Europæiske Fællesskaber trufne afgørelse, som er indeholdt i skrivelsen af 28. april 2004 fra generaldirektøren for landbrugsgeneraldirektoratet (AGRI/11451/28.04.2004) annulleres i medfør af EF-traktatens artikel 230. Kommissionens afgørelse indeholdt et afslag på CO-FRUTTA's første anmodning om aktindsigt i dokumenter vedrørende data for 1998, 1999 og 2000 om de erhvervsdrivende, der er registreret i Fællesskabet som importører af bananer (bananer omfattet af den fælles markedsordning) og en stiltiende afvisning af den skrivelse af 3. maj 2004, hvormed CO-FRUTTA bekræftede den første anmodning.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter:
   Til støtte for sine påstande gør sagsøgeren gældende, at afslaget på dennes anmodning om aktindsigt er ulovligt, da det beror på Kommissionens urigtige anvendelse af formelle og materielle regler på området. Navnlig
   
               —
            
            
               har Kommissionen tilsidesat procedurefristerne i forordning nr. 1049/2001 (1) og i afgørelse 2001/937 (2) og har nægtet aktindsigt på grund af indsigelse fra flere medlemsstater, som imidlertid blev rejst for sent
            
         
               —
            
            
               afgørelsen er klart selvmodsigende, da forsinkelsen skyldtes, at det var nødvendigt at høre medlemsstaterne. Kommissionen hævder, at den uanset de pågældende medlemsstaters indsigelse under alle omstændigheder ville have afslået aktindsigt. Hermed tilsidesætter Kommissionen imidlertid tillige de bestemmelser, som forpligtede den til at tage selvstændig stilling i sagen, da den var forhåndsindtaget vedrørende den endelige afgørelse, der skulle træffes
            
         
               —
            
            
               Kommissionen har påberåbt sig en af undtagelserne, i forordning nr. 1049/2001 til støtte for afslaget på aktindsigt, men uden at anføre nogen begrundelse herfor, og efter sagsøgerens opfattelse er betingelserne for at anvende denne undtagelse (beskyttelsen af forretningsmæssige interesser ifølge artikel 4, stk. 2, i forordning nr. 1049/2001) under alle omstændigheder ikke opfyldt, da der ikke inden for den fælles markedsordning for bananer kan siges at foreligge beskyttelsesværdige forretningsmæssige interesser som angivet af Kommissionen
            
         
               —
            
            
               Kommissionen har forsømt at træffe afgørelse vedrørende en række dokumenter, som er angivet i sagsøgerens begæring om aktindsigt, og derved tilsidesat princippet om god forvaltning
            
         
               —
            
            
               Kommissionen har ikke givet delvis aktindsigt i dokumenterne fra de medlemsstater, som ikke har modsat sig, at dokumenterne gøres tilgængelige.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43).
   
      (2)  Kommissionens afgørelse 2001/937/EF, EKSF, Euratom af 5.12.2001 om ændring af dens forretningsorden (EFT L 345 af 29.12.2001, s. 94).